**SUSITARIMAS NR. 4**

**DĖL 2020 M. KOVO 10 D. „NAUJŲ SINCHRONINIŲ KOMPENSAORIŲ ĮRENGIMAS LIETUVOS EES“ NR. PPSC19058: ALYTAUS TP PROJEKTAVIMO IR STATYBOS DARBŲ PIRKIMO SUTARTIES NR. 20SUT-64 PAKEITIMO**

Vilnius, \_\_\_\_\_\_\_ m. \_\_\_\_\_\_\_\_\_\_\_\_\_ Nr.

**LITGRID AB** (toliau — **„Užsakovas**“), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Karlo Gustavo Emilio Manerheimo g. 8, LT-05131 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama , iš vienos pusės ir

**UAB „TETAS“** (toliau — **„Rangovas“**), pagal Lietuvos Respublikos įstatymus įsteigta ir veikianti įmonė, juridinio asmens kodas 300513148, kurios registruota buveinė yra Senamiesčio g. 102B, Panevėžys LT-35116, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama , iš kitos pusės,

toliau Užsakovas ir Rangovas kartu vadinami Šalimis, o kiekvienas atskirai — Šalimi,

**ATSIŽVELGDAMOS Į TAI, KAD**:

1. Šalys 2020 m. kovo 10 d. sudarė „Naujų sinchroninių kompensatorių įrengimas Lietuvos EES“ Nr. PPSC19058: Alytaus projektavimo ir statybos darbų pirkimo sutartį Nr. 20SUT-64 (toliau — Sutartis);
2. Rangovas 2022 m. gruodžio 20 d. raštu Nr. SD-2021-1146 „Dėl atsakingų asmenų pakeitimo“ kreipėsi į Užsakovą, prašydamas leisti pakeisti ypatingojo statinio specialiųjų darbų vadovą ą į kitą Rangovo darbuotoją –;
3. Rangovas 2022 m. vasario 4 d. raštu Nr. SD-2022-210 „Dėl atsakingų asmenų pakeitimo“ kreipėsi į Užsakovą, prašydamas leisti pakeisti ypatingojo statinio projekto vadovą ir ypatingojo statinio projekto vykdymo priežiūros vadovą į kitą Rangovo darbuotoją –ir informavo apie tai, kad ypatingo statinio projekto dalies vadovą keičia į Subrangovo UAB „Holo projects“ darbuotoją –;
4. Rangovas pateikė atnaujintą Sutarties 5 priedą „Informacija apie Subtiekėjus“, kuriame subtiekėjų sąrašą papildė nauju subtiekėju, kurio pajėgumais nesiremiama, UAB „HOLO projects“.
5. Vadovaujantis Sutarties bendrųjų sąlygų 2.1.2 punkto reikalavimu, apie paskirto projekto vadovo, projekto dalies vadovo, architekto atšaukimą ir naujo paskyrimą Rangovas turi informuoti Užsakovą ne vėliau kaip per 3 darbo dienas. Jei atšaukto (specialisto) kvalifikacija Rangovas rėmėsi Pirkimo metu, naują vadovą Rangovas gali paskirti tik gavęs raštišką Užsakovo pritarimą, pateikęs Pirkimo sąlygose nurodytą jo kvalifikaciją pagrindžiančius dokumentus;
6. Vadovaujantis Sutarties bendrųjų sąlygų 10.2.2 punkto reikalavimu, Rangovo pasitelkti specialistai, kurie pagal Pirkimo sąlygas privalo turėti jose nurodytą kvalifikaciją ir patirtį, Darbus gali vykdyti tik pateikus jų kvalifikaciją ir patirtį pagrindžiančius dokumentus, bei gavus raštišką Užsakovo sutikimą. Atskiras Užsakovo sutikimas nėra reikalingas, kai Darbus atlieka Rangovo pasiūlyme Pirkimo metu nurodyti specialistai;
7. Vadovaujantis Sutarties bendrųjų sąlygų 4.2.3 punkto reikalavimu, Subrangovus, kurių pajėgumais Rangovas nesirėmė Pirkimo sąlygose numatytiems reikalavimams pagrįsti, Rangovas gali keisti savo nuožiūra, apie tai raštu informuodamas Užsakovo atstovą;
8. Užsakovas pagal Rangovo pateiktus dokumentus įvertino Rangovo siūlomo ypatingojo statinio specialiųjų darbų vadovo bei ypatingojo statinio projekto vadovo ir ypatingojo statinio projekto vykdymo priežiūros vadovo atitiktį pirkimo sąlygose nustatytiems reikalavimams ir nustatė, kad \_\_\_\_\_\_ ir \_\_\_\_\_\_\_\_\_ turi reikalingą kvalifikaciją;
9. Sutarties keitimo aplinkybės atitinka Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnio 1 dalies 5 punkte nurodytas aplinkybes dėl neesminio Sutarties pakeitimo;

**Šalys sudarė šį susitarimą dėl Sutarties pakeitimo (toliau — Susitarimas), kuriuo susitarė:**

1. Pakeisti Sutarties 5 priedą „Informacija apie subtiekėjus“, į jį įtraukiant subtiekėją UAB „HOLO projects“.
2. Pakeisti Sutarties 6 priedą „Vadovų (vadovaujančių specialistų, pirkimo sutarčiai vykdyti) sąrašas“, į jį įtraukiant ypatingojo statinio specialiųjų darbų vadovą , ypatingojo statinio projekto vadovą ir ypatingojo statinio projekto vykdymo priežiūros vadovą , ir ypatingojo statinio projekto dalies vadovą .
3. Kitos Sutarties sąlygos nekeičiamos ir lieka galioti visa apimtimi.
4. Visus Šalių tarpusavio santykius, atsirandančius iš Susitarimo ir neaptartus jo sąlygose, reglamentuoja Sutartis ir Lietuvos Respublikos teisės aktai.
5. Susitarimas įsigalioja nuo jo sudarymo momento ir tampa neatskiriama Sutarties dalimi.
6. Susitarimas pasirašytas Šalių kvalifikuotais elektroniniais parašais.
7. Susitarimo priedas yra neatskiriama šio Susitarimo dalis. Prie Susitarimo pridedama:
   1. Sutarties 5 priedas „Informacija apie subtiekėjus“;
   2. Sutarties 6 priedas „Vadovų (vadovaujančių specialistų, pirkimo sutarčiai vykdyti) sąrašas“;
   3. Rangovo 2022 m. gruodžio 20 d. raštas Nr. SD-2021-1146 „Dėl atsakingų asmenų pakeitimo“ su priedais;
   4. Rangovo 2022 m. vasario 4 d. raštas Nr. SD-2022-210 „Dėl atsakingų asmenų pakeitimo“ su priedais.

**Užsakovo vardu: Rangovo vardu:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)